alibayram/wikipedia-40-langs huggingface dataset:
Anduvning

Anduvning er et maritimt udtryk, som betegner en fase af en sejlads hvor man nærmer sig kysten fra åben sø. Under anduvning vil man typisk prøve at få landkending, og det er således overgangen til navigation i kystnært farvand. Udtrykket bruges også, når man nærmer sig sejlrender eller havneindløb.

Afmærkning
Mange steder er der opsat sømærker og fyr for at hjælpe ved anduvning. De har altså hovedsaglig til formål at give landkending på større afstand. Anduvningsfyr er de højeste og mest lysstærke fyr og er normalt er udført som roterende blinkfyr placeret ved åbne kyster samt på øer og rev i åbent farvand.

Anduvningsbøjer (eller anduvningsmærker) er sømærker placeret et stykke før indsejlinger til løb og sejlrender for at hjælpe skibstrafikken ind i løbet. Anduvningsbøjer er normalt midtfarvandsafmærkninger.

Søkort
Der er også særlige søkort som er beregnet til anduvning. Det er kort som dækker større farvandsafsnit (som f.eks. Kattegat) og som kun angiver den overordnede afmærkning. Man vil så skifte til mere detaljerede kort når man nærmer sig kysten eller mere vanskelige besejlingsforhold.

Skibsterminologi
Navigation
Anekdote

En anekdote er en kort, ofte morsom fortælling, der som regel fremhæver en bestemt pointe. Anekdoten handler oftest om en historisk person. En anekdote er forskellig fra en vittighed, fordi dens formål ikke alene er at fremkalde latter, men at også at pege hen på en pointe, der er mere almengyldig end anekdoten selv.

Ordet anekdote (på græsk: anekdoton (ἀνέκδοτον), ”ikke offentliggjort", egentlig ”ikke givet ud”) betød oprindelig noget, der ikke er offentliggjort, og som bliver overleveret mundtligt. Udtrykket stammer fra den østromerske historieskriver Procopius (ca. 500 – efter 565), der skrev om den østromerske kejser Justinian 1. (483-565). Han udgav en bog med titlen “Anekdoter” (Ἀνέκδοτα), undertiden oversat som “Hemmelig historie”, der handler om de hemmelige historier og intriger i kejserens private liv. Bogen blev ikke udgivet i Procopius´ samtid - først i 1623.

Anekdoter kan både omhandle virkelige og opdigtede hændelser. De bliver dog præsenteret som om de omhandler en virkelig hændelse med faktisk eksisterende personer, og som regel på et identificerbart sted.

Et eksempel på en anekdote er følgende: Verdenserobreren Alexander den Store mødte engang den kyniske filosof Diogenes, der levede et enkelt, nøjsomt liv og boede i en tønde. Alexander spurgte ham: 'Har du et ønske, som jeg kan opfylde?' Diogenes svarede: 'Ja. Flyt dig lidt, så solen kan skinne på mig.'  

Anekdoten findes i mange versioner. De fleste versioner bygger på Plutarchs (ca. 45 - 120 e.Kr.) beretning, men den historiske sandhed er tvivlsom. Det er usandsynligt, at Alexander og Diogenes nogensinde har mødt hinanden. 

Anekdoten illustrerer forskellen mellem verdenserobreren, der er fuldt bevidst om sin magt, rigdom og ære, og den kyniske filosof, der kun har foragt til overs for disse værdier, og som lægger vægt på de enkle værdier. Dermed har den en pointe, der peger ud over anekdoten selv, og som er uafhængig af, om den er historisk sand.

Anekdoten er altså sikkert uhistorisk. Andre anekdoter kan dog godt have en historisk kerne.

Se også 
 Vittighed
 Lignelse

Referencer 

 

Litteratur
Sprogforskning
Salto del Angel

Salto del Angel () er vandfald beliggende i delstaten Bolívar sydøstlige del af Venezuela på bjerget Auyantepui (2.450 moh.). Vandfaldet er verdens højeste med et fald på 979 meter og et frit fald på 807 m.

Vandfaldet ligger i Canaima nationalpark, der kom på UNESCOs Verdensarvsliste i 1994.

Vandfaldet var længe kendt af indianerne i regionen, men dets officielle opdagelse bliver stadig diskuteret. Nogle historikere tilskriver det til den spanske opdagelsesrejsende og guvernør i 15 og 1600-tallet, "Fernando de Berrio".

Andre opfatter at den spanskfødte kaptajn i den venezuelanske flåde, Felix Cardona Puig, i 1927, sammen med den spanske opdagelsesrejsende Juan Maria Mundo Freixas, var de første europæere, der opdagede vandfaldet. Cardonas artikler og kort tiltrak den eventyrlystne amerikanske pilot Jimmie Angels nysgerrighed. Angel kontaktede Cardona og overfløj vandfaldet den 21. maj 1937. I september samme år insisterede Jimmie Angel på at lande på toppen af Auyantepui, under landingen forulykkede flyet, så Cardona måtte redde besætning. Siden har vandfaldet været kendt som  eller .

Den første opdagelsesrejsende der nåede floden, som føder vandfaldet, var den lettiske opdagelsesrejsende Aleksandrs Laime. Han besteg Auyan-Tepui i 1955 og navngav floden efter den lettiske flod Gauja. Det oprindelige navn på pemón er "Kerep" er stadig meget udbredt.

Navne kontrovers 
Venezuelas tidligere præsident Hugo Chávez foreslog at ændre vandfaldets navn til "Kerepakupai-Meru", som det hedder blandt urbefolkningen på pemón.

Kilder

Eksterne henvisninger 

Canaima nationalpark
Vandfald
Halsbetændelse

Halsbetændelse  (lat: pharyngo-tonsillitis, tonsillitis eller pharyngitis) er en akut betændelse typisk i svælget (pharynx). Der kan også være betændelse i mandlerne (tonsillerne). Halsbetændelse er i langt de fleste tilfælde forårsaget af vira. I ca. 30% af tilfældene skyldes halsbetændelse bakterier som f.eks. streptokokker. Bakteriel halsbetændelse behandles med antibiotika, typisk penicillin. Halsbetændelse kan give høj feber.

Oto-rhino-laryngologi
Virussygdomme
Bakteriesygdomme
Adenoviridae
Angina pectoris

Angina pectoris (også kendt som hjertekramper, brystsmerter, iskæmiske brystsmerter, angina) er betegnelsen for et smertende ubehag i brystet udløst af iltmangel (iskæmi) i hjertet. Smerten beskrives oftest som knugende eller trykkende og befinder sig lige bag ved brystbenet (sternum) og kan eventuelt stråle ud i venstre arm og nakke, samt om i ryggen mellem skulderbladene. 
Angina pectoris skyldes, at der ikke kommer blod med ilt nok til hjertemusklen. Den manglende blodforsyning skyldes oftest forsnævringer af kranspulsårerne f.eks. på grund af åreforkalkning. En sådan forsnævring kan udvikle sig til en egentlig blodprop (akut myokardieinfarkt) og skal derfor altid behandles af en læge.

Man skelner mellem stabil og ustabil angina pectoris afhængigt af, om smerterne kommer uprovokerede (ustabil) eller ved bestemte udløsende faktorer (stabil) som fysisk anstrengelse, vrede eller kulde.

Behandling 
Den akutte behandling under anfald består i nitroglycerin som tablet eller  spray, der gives under tungen (sublingualt) og eventuelt ilt og morfin som smertelindring.

Herefter begynder en behandling, der skal forebygge nye anfald og komplikationer. Behandlingen består i:

 Hjertemagnyl (acetylsalicylsyre) 75 mg én gang dagligt
 Blodtrykssænkende behandling enten med beta-blokkere (fx atenolol) eller calciumantagonister (fx verapamil)
 Langtidsvirkende nitrater (fx Isodur eller Cardopax)

Herudover skal patienten tale med sin læge om risikofaktorer og livsstil.

Ved svær ustabil angina pectoris kan man vælge en kirurgisk løsning.  

 enten en udvidelse af kranspulsårene som en ballonudvidelse
 eller en by-pass, hvor den forsnævrede åre udskiftes med en anden åre, som kan tages fra benet.

Henvisninger 
 Hansen, Haunsø & Schafflitzky (Red): "Medicinsk kompendium lommebog". Nyt nordisk forlag Arnold Busck, KBH 2005.
 Hippe, Hippe, Godtfredsen, Godtfredsen & Thomsen (Red): "Akutte medicinske tilstande". FADL's forlag, KBH 2003.

Hjertesygdomme
Kardiologi
Angola

Angola (officielt: Republikken Angola; ) er en suveræn stat i Centralafrika. Landet grænser op til Namibia, den Demokratiske Republik Congo, Republikken Congo og Zambia. Det har et areal på og et befolkningstal på   indbyggere. Hovedstaden er Luanda, der har  3 millioner indbyggere.

Landet var en portugisisk koloni indtil 1975. Fra 1961 påbegyndte frihedsbevægelsen MPLA et oprør, efterfulgt af FNLA og UNITA. I november 1975 blev Angola uafhængigt, og MPLA gjorde landet til et kommunistisk et-parti-diktatur. Samtidig brød der stridigheder ud mellem MPLA på den ene side og FNLA og UNITA på den anden, stridigheder der udviklede sig til en blodig borgerkrig. Fra starten havde konflikten mellem MPLA og FNLA/UNITA stærke ideologiske overtoner. MPLA blev under den kolde krig støttet af Sovjetunionen og Cuba. FNLA og senere UNITA blev støttet af USA og Sydafrika.

Det første forsøg på en fredsslutning indledtes i 1991. Der blev afholdt valg, som MPLA vandt, og Unita genoptog herefter den væbnede kamp. Der blev igen i 1994 forsøgt en fred med Lusakaaftalen. FN-soldater blev indsat for at underbygge aftalen, men der blev aldrig opnået ro i landet. I 1998 brød aftalen fuldstændig sammen. UNITAs leder Jonas Savimbi blev dræbt i februar 2002, og en ny fredsproces blev indledt i april 2002. Aftalen bygger på Lusakaaftalen og medførte, at mange af Unitas soldater er blevet integreret i Angolas hær, FAPLA. De øvrige soldater befinder sig i særlige lejre.

Landet er præget af de store ødelæggelser efter borgerkrigene, og det anslås, at cirka 4 millioner af dets 14 millioner indbyggere er internt fordrevne flygtninge. Landet står derfor over for et meget stort opbygningsarbejde.

Geografi 

Angola har et areal på .

Administrativ inddeling 

Angola er inddelt i 18 provinser (provincias) og 158 distrikter (municipios). Provinserne i Angola er:

Demografi 
Angola har et anslået befolkningstal på   indbyggere.

Se også 
 Den angolanske borgerkrig
 Verdens lande

Kilder og eksterne henvisninger 

 

Lande i Afrika
 
Tidligere portugisiske kolonier
Republikker
Fantastic Four

De Fantastiske 4, er en amerikansk superheltegruppe, som var starten på det moderne univers i Marvel Comics. Medlemmer af gruppen inkluderer Mister Fantastic, Invisible Woman, Human Torch, og The Thing, mens She-Hulk og Silver Surfer, også har været medlemmer. Skurke inkluderer Doctor Doom, og Galactus. Flere af gruppens medlemmer har også været med i Avengers.

Serien blev skabt i 1961, af Stan Lee og Jack Kirby, og har dannet grundlag for tre filmatiseringer, og en række tegnefilm. 

I Danmark blev heltene til De Fantastiske 4, men som alt andet Marvel blev det i 1999 til det engelske navn, Fantastic Four. Desuden har der også været bragt historier med gruppen i hæfter som Edderkoppen, Dæmonen, Hævnerne og Mega-Marvel.

Tegneseriefigurer
Superhelte
X.25

x.25 er i IT-terminologi en standardiseret metode til pakkeformidlet datakommunikation. Hastigheden er på 64 Kbps.

Kilder/henvisninger 

Datatransmission
X.400

x.400 er i IT-terminologi en ITU- og ISO-standard for e-mailadressering. x.400 er et mindre hyppigt brugt alternativ til SMTP-protokollen.Lag 7 i OSI-modellen. Standarden understøtter flere forskellige transportmetoder, som for eksempel Ethernet, TCP/IP og x.25.

Kilder/henvisninger 
 Lexopen

Datanet
X.500

x.500 er i IT-terminologi en ITU- og ISO-standard for e-mailadressering. x.500 er en hierarkisk katalogtjeneste med forskellige niveauer til forskellige informationstyper som for eksempel land eller organisation. X.500 er et stykke middleware.

Eksterne kilder 
 Lexopen 
 : Understanding X.500: The directory af David Chadwick, 1996 1
 , 

ISO-standarder
Informationskataloger
Ordbog over det danske Sprog

Ordbog over det danske Sprog (ODS) er et værk, som detaljeret gør rede for det danske sprog i perioden 1700-1955. Der blev udgivet 28 bind fra 1919 til 1956 og fem supplementsbind fra 1992 til 2005. Værket blev grundlagt da professor Verner Dahlerup i 1881 begyndte en ordindsamling, og blev i 1915 overdraget til Lis Jacobsen, der gennemførte organiseringen af udgivelsen via Det Danske Sprog- og Litteraturselskab.

ODS har visse afgrænsninger: fagudtryk, dialektale opslagsord og slang.

Ordbog over det danske Sprog i 28 bind har siden november 2005 kunnet læses på nettet som en del af projektet ordnet.dk. Det har kunnet lade sig gøre takket være et års arbejde af tyve omhyggelige kinesiske eksperter fra et firma i Nanjing. De har – uden at kunne dansk – skrevet de mange tusinde sider to gange og konfereret. Selve digitaliseringsmodellen bygger på erfaringer fra Tyskland ved digitaliseringen af den tyske nationalordbog Deutsches Wörterbuch for omkring 800.000 kr. .

Se også 
 Den Danske Ordbog
 Videnskabernes Selskabs Ordbog

Litteratur 
 Axel Andersen, Danske opslagsværker, kap. 1-9, Gad, 1970-74. (Danmarks Biblioteksskoles skrifter, 4). .

Henvisninger

Ekstern henvisning 
 Ordbog over det danske Sprog

Ordbøger
Det Danske Sprog- og Litteraturselskab
Albanerinde

En albanerinde er inden for kunst oftest en kvinde, der kommer fra området omkring Albanosøen ved Rom. Albanerinder var ifølge litteraturen de danske kunstneres foretrukne modeller i guldalderen 1800-1850, hvor mange danske arbejdede i Rom. Albanerinderne udmærkede sig ved deres skønhed.
 
Et er Albert Küchler's hovedværker er Italienerinden (Albanerinde) der hænger på Ny Carlsberg Glyptotek. 
Vilhelm Marstrand malede En Albanerinde i Karnevalstiden.
Om 1800-talsdigeren Christian Winther i Rom skrives at han "forærede en underskjøn Albanerinde, som han var forelsket i, en Vinhave til Erindring".
I Vilhelm Bergsøes Fra Piazza del Popolo finder man følgende beskrivelse af en kvinde:

Ordbog 
I supplementet til Ordbog over det danske Sprog (ODS) oplyses det, at en "Albanerinde" betyder 'kvinde fra Albanien', og man spørger uvægerligt om grunden til at de var til rådighed i Rom.
Forklaringen er en helt anden: I nærheden af Rom ligger søen Lago Albano og bjergene Colli Albani med byen Albano. Tidligere talte man om "Albanersøen" og "Albanerbjergene" – vistnok i efterligning af tysk sprogbrug.
ODS har altså overset at albanerinde også (og vel hyppigst) betyder 'kvinde fra Albano med omegn'.

Se også 
 Albert Küchler, herunder om et billede af Christian Winthers kæreste, som undertiden kaldes albanerinde, undertiden italienerinde.

Henvisning 

Ord og vendinger
Peder Pavels

Peder Pavels (1769-1855) var en norsk præst, som i 1796-1797 var orlogspræst på den dansk-norske fregat Thetis, da denne med Lorentz Fisker som chef foretog et ni måneders togt fra København til Middelhavet og retur.

Som passager medførte Thetis den unge billedhugger Bertel Thorvaldsen, som efter at have vundet alle Det Kongelige Danske Kunstakademis præmier havde modtaget et stipendium til tre års videre studium i Rom. Hans rejse dertil kom til at tage syv måneder, hvoraf en væsentlig del tilbragtes ved eller på Malta.

I 1995 blev en uudgivet dagbog, ført af Pavels under togtet, fundet i Oslo. Den blev grundlag for en illustreret bog som udkom i 200-året for Thorvaldsens rejse.

Kilde/henvisninger 
 Malta 1796-1797: Thorvaldsen's Visit: Based on the unpublished diary of Peder Pavels (Malta & Copenhagen, 1996).

Præster fra Norge
Aniara (opera)

Aniara, opera af Karl-Birger Blomdahl, komponeret i 1958, baseret på Harry Martinsons digtning af samme navn. Handlingen udspiller sig i rumskibet Aniara på vej til Mars.

Kilder/henvisninger
 Lexopen

Operaer på svensk
Anilin

Anilin (eller phenylamin eller aminobenzen) med molekylformlen C6H5NH2 er en organisk forbindelse som er en primær aromatisk amin, der består af en benzenring og en aminogruppe.

Kilder/henvisninger
 Lexopen

Phenylforbindelser
Baser
Anlæg

Anlæg har flere betydninger:
 Anlæg (konstruktion) 
 Anlæg (biologi) 
 Anlæg (musik) - forstærker anlæg til musik
Se også
 Park – et stort havelignende anlæg
Anna (mønt)

En anna var en indisk mønt, der i værdi var lig 1/16 rupee. Møntfoden brugtes også i Irak i perioden mellem løsrivelsen fra Det Osmanniske Rige 1915/16 til selvstændigheden i 1932.

Møntenheder
Anneks

Et anneks er en tilbygning eller filial. Ordet bruges også om et sogn med selvstændig kirke, men uden egen præst.

Bygningsdele
Anno

Anno betyder "år" på latin. Fx "Anno 1642 indviedes Rundetårn". Anno Domini  "I det Herrens år" er første gang anvendt i 532 af munken Dionysius Exiguus (470- 544). Det forkortes "A.D." eller "AD".

I dag bruges "anno" i forbindelse med årstal for grundlæggelse, etablering, stiftelse etc.

Det brugtes ved datering af bøger, inskriptioner, huse m.m. Nogle gange var årstallet skrevet med romertal.

Se også
Annum
Årstal

Tid
Anno Domini

Anno Domini ("i det Herrens år", A.D. eller AD) er latin for år efter Kristi fødsel (e.Kr.). 

Om årene inden bruges anno ante Christum: f.Kr.

At angive årene i forhold til Kristi fødsel blev udtænkt af munken Dionysius Exiguus i år 525.

Siden i hvert fald begyndelsen af det 19. århundrede har man også brugt betegnelserne Efter Vor Tidsregning (e.v.t.) og Før Vor Tidsregning (f.v.t.) (altså uden explicit henvisning til Kristus). På engelsk findes tilsvarende betegnelser Common Era (CE) og Before Common Era (BCE).

Se også 
 Anno

Henvisninger 

Tid
Annuitet

Annuitet er en fællesbetegnelse for lån og opsparingsformer, der arbejder med en fast størrelse af betalinger henholdsvis af ydelser (summen af afdrag og renter) og til opsparing.

Ved annuitetslån betaler låntager et fast beløb (annuitetsydelsen eller blot annuiteten) på hver terminsdato. Beløbet dækker både renter og afdrag på gælden. I starten vil størstedelen af beløbet være renteomkostninger, men en stadigt større del af beløbet vil med tiden blive afdrag på gælden. Annuitetslån anvendes typisk ved huskøb.

Realkreditinstitutternes annuitetsobligationer modsvarer puljer af annuitetslån ydet gennem en vis periode. Selvom lånene er annuiteter, er obligationernes samlede betalingsrække, som modsvarer ydelser fra lånene, normalt ikke en annuitet, da lånene ikke alle er ydet på samme tidspunkt og derfor har udløb på forskellige tidspunkter.

Annuitetsopsparing er en opsparingsform, hvor der hver termin indsættes et beløb på en konto til en given rente. Opsparingen vil vokse hurtigere med tiden.

Annuitetsformlen 
Der er en simpel sammenhæng mellem størrelsen af en annuitets faste betalinger og nutidsværdien heraf. Med konventionen, at betalinger sker ved udgangen af en termin, findes nutidsværdien PV ved:

hvor  er annuitetens faste betaling,  er den faste terminsrente diskonteringsrente og  antallet af terminer.

I praksis, fx ved realkreditlån, justeres beregningen for en første og sidste periode, der ikke er en hel termin, kaldet en skæv termin. Skæve terminer anvendes, når det ønskes, at terminsdatoerne kan lægges på bestemte kalenderdage, fx den første i hvert kvartal, selvom lån eller indlån etableres på en dato, der ikke selv er en sådan dato. Den første, skæve termin løber da fra etableringen til den første terminsdato.

Beregning 
I Microsoft Excel, OpenOffice.org Calc og en række tilsvarende programmer findes den viste formel for beregning af nutidsværdien af en annuitet som funktionen PV, mens beregning af annuitetsydelsen kan ske ved funktionen PMT.

Se også 
 Lån

Erhvervsøkonomi
Anode

En elektrisk komponents elektrode, hvor elektrisk strøm løber ind i udefra (har anodefunktion) eller er designet til at løbe ind i udefra, kaldes en anode.

Ordet blev skabt/opfundet af videnskabsmanden Michael Faraday.

Betegnelserne anode og katode anvendes også for elektroder hørende til elektronrør og ensrettende halvlederdioder, hvor strømmen kun kan gå i en retning. Her kan strømmen kun gå fra anode til katode.

Kilder/referencer

Se også 
 Katode
 Pol (elektrisk)

Elektroder
Anomaly

Anomaly er en engelsk stavemåde for anomali.

 Anomaly har flere betydninger:
 Anomaly (dansk metalband) – dansk band
 Anomaly (amerikansk rockgruppe) – amerikansk gruppe, anomaly betyder abnormitet
 Anomaly (maltesisk musikgruppe) – maltesisk gruppe
Ansigt (flertydig)

Ansigt har flere betydninger:

 Ansigt – betegnelsen for forsiden af menneskets hoved.
 I overført betydning: At være nogens ansigt udadtil; frontfigur, f.eks. for et firma eller en forening.

Se også facade, fjæs, fysiognomi, hoved, maske, mine, åsyn.
Anstandsjagt

Ved anstandsjagt anbringer jægeren sig et sted, hvor han forventer at byttet kommer forbi.
Han kan være kamoufleret eller sidde i skjul, måske ligefrem i et "hochsitz". Hochsitzen som på billedet er dog ikke lovligt i Danmark, her må man kun bruge hochsitz der ikke er mobile.

Jagt
Antenne

Antenne kan henvise til flere artikler:

 Radioantenne – til afsendelse og modtagelse af radiobølger
 Antenne (følehorn) – et andet ord for følehorn (biologi)
Anthony Quinn

Antonio Rudolfo Oaxaca Quinn, kendt som Anthony Quinn, (født 21. april 1915, død 3. juni 2001) var en mexicansk-amerikansk filmskuespiller. Han medvirkede i blandt andet Viva Zapata (1952, Oscar), La Strada (1954), filmen om Van Gogh (1956, Oscar), Navarones kanoner (1961), Zorba - Grækeren (1964) og Ørkenkrigens helte (1980).

Anthony Quinn fik efter indspilningen af Navarones Kanoner og Zorba – Grækeren, som tak fra Grækenland, lov til at købe et sted på Rhodos hvor han kunne bosætte sig.
Det blev der ikke noget ud af, selvom udlændinge dengang ikke kunne købe græsk jord.

Eksterne henvisninger 

 

Skuespillere fra USA
Skuespillere fra Mexico
Oscar for bedste mandlige birolle
Hollywood Walk of Fame
Antihistamin

Et antihistamin er et lægemiddel, der hæmmer virkningen af histamin ved at blokere dets binding til histamin receptoren. Der findes fire typer af histamin receptorer, H1 til H4, men det er kun de stoffer, der blokerer H1 receptoren som normalt bliver kaldt antihistaminer. Antihistaminer anvendes til behandling af en række allergiske tilstande, herunder høfeber og nældefeber.

Klinisk virkning 
Kroppen frigiver histamin, når immunsystemet møder et antigen, som enten kan være skadeligt eller uskadeligt. Histamin medierer allergiske reaktioner ved at binde til H1 receptoren. Der fremkaldes derved allergiske reaktioner som fx rødme, kløe og irritation af luftvejene. Ved at blokere receptoren kan antihistaminer lindre disse gener i større eller mindre grad.

Histamin har derudover en rolle i centralnervesystemet, hvor det er med til at regulere døgnrytmen. Histamin bevirker her, at man kan holde sig vågen. En blokering af H1 receptorerne i centralnervesystemet har derfor en sløvende eller søvndyssende virkning.

Første generation 
De ældre antihistaminer krydser blod-hjerne-barrieren og trænger dermed ind i centralnervesystemet, hvilket resulterer i at de udover at være anti-allergiske også virker sløvende. Den sløvende virkning bliver oftest betragtet som en uønsket bivirkning, men kan også udnyttes terapeutisk. Følgende første generations antihistaminer er i klinisk brug i Danmark pr. november 2012:
 Cinnarizin (handelsnavn: Sepan)
 Clemastin (handelsnavn: Tavegil)
 Cyclizin (handelsnavn: Marzine)
 Meclozin (handelsnavn: Postafen)
 Promethazin (handelsnavn: Phenergan)

Anden generation 
Nyere antihistaminer er udviklet til ikke at krydse blod-hjerne-barrieren og virker derfor kun i ringe grad sløvende. Dog kan højere doser stadig have en vis sløvende virkning. Følgende anden generations antihistaminer er i klinisk brug i Danmark pr. november 2012:
 Acrivastin (handelsnavn: Benadryl)
 Cetirizin (handelsnavne: Alnok, Benaday, Vialerg, Zyrtec)
 Desloratadin (handelsnavne: Aerius, Dasselta)
 Ebastin (handelsnavn: Kestine)
 Fexofenadin (handelsnavne: Alterfast, Nefoxef, Telfast)
 Levocetirizin (handelsnavne: Levazyr, Zyxal)
 Loratadin (handelsnavne: Clarityn, Mildin)

Eksterne links 
Læs mere om antihistaminer på
Medicin.dk
Antikken

Antikken omfatter middelhavsområdet i perioden fra ca. 750 f.Kr. til ca. 500 e.Kr. Perioden var domineret af først grækerne. Senere, i jernalderen, blev middelhavsområdet domineret af Romerriget.

"Den klassiske periode" betegner i græsk-romersk historie, arkæologi og sprog enten 1) Antikken i modsætning til tidligere og senere perioder (forhistorie, middelalder) eller 2) i Grækenland 480–336 f.Kr. (mellem perserkrigene og Alexander den Store); i Rom fra ca. 100 f.Kr. til ca. 100 e.Kr. Mellem den klassiske tidsalder og den tidlige middelalderl ligger Senantikken.

Antikken blev især tidligere betragtet som en storhedstid for videnskaber som teknologi og filosof i kontrast til "Den mørke middelalder", der fulgte. Det skyldes, at man i den italienske renæssance nærede stor beundring for oldtidens græske filosofi samt græsk og romersk litteratur. Opfattelsen lever videre i det danske gymnasiums obligatoriske fag, oldtidskundskab, der handler om menneskers liv i bronzealderens græske bystater,  polis; kendskab til keramik, templer og andre bygninger indgår i pensum.

Kilder
Antipode

En antipode er en person, som bor på den diametralt modsatte side af Jorden. Ordet bruges også om en modsætning eller en modstander.

Geografiske betegnelser
Antonym

Et antonym ("modsætningsord", fra græsk αντι, anti, "imod" + ονομα, onoma, "navn")  er et ord der betyder det modsatte af et andet ord.

Eksempler på antonymer kunne være varm og kold, tyk og tynd, op og ned.

Det modsatte af ordet 'antonym' er 'synonym'; ordet 'synonym' er således antonym til ordet 'antonym'.

Se også 
Litote

Eksterne henvisninger 

Ordtyper
Troper og stilfigurer
Anu

Anu har flere betydninger:

 Añu – en planteart (T. tuberosum) i slægten Tropæolum (Tropaeolum)
 An – en gud, hvis navn var synonymt med Solens zenit i sumerisk mytologi
Anubis

Anubis (også kaldet Anepu eller Yinepu), var en egyptisk døds- og balsameringsgud, der afbildes som en menneskekrop med et sjakalhoved.

Udvikling og Historie 

Han mentes oprindeligt at være den 4. søn af Ra, men senere siges det at han er søn af Osiris og Nepthys. Nepthys var gift med Seth og skjulte derfor Anubis efter fødslen i Nildeltaets sumpe for at beskytte ham. Der blev han fundet af guden Isis som opfostrede ham. Anubis ledsagede sin far, Osiris, på hans rejser rundt i verden, og da Osiris blev dræbt af Seth tog Anubis sig af begravelsen. Liget omvandt han med klæde og skabte på den måde den første mumie.
Anubis spillede en rolle ved dommen over de døde, hvor han tillige med Horus forestår vejningen af den afdødes hjerte imod sandhedens symbol, en fjer, medens Thot opskriver resultatet. På grund af sin virksomhed ved dommen over de døde æredes Anubis i hele Egypten. Hovedsædet for hans dyrkelse var Mellemegypten, blandt andet byen Siut ell. Assiut, hvor sjakalen antoges for et helligt dyr. Byen kaldes derfor af grækerne Lykopolis (ulvebyen). Da Anubis og Thot (Hermes) begge tog sig af de døde, forenes de undertiden til ét væsen, som grækerne kalder Hermanubis.

På Ny Carlsberg Glyptotek findes en basalt-statue fra 1.400 f.kr., og en bronze-statue fra 640 f.kr., der begge afbilder Anubis siddende. De regnes blandt de bedst bevarede fra den egyptiske oldtid.

Kendetegn 
Udseende: Anubis blev afbildet som et sjakalhovede. Opgave: Han var den gud der skulle ledsage ånderne og sjælene til efterlivet.
Han var også ”Herren over mumieindpakningerne” og ”Skaberen af begravelsesritualet”.
Han deltog også i dommen over de døde ved at veje deres hjerter på Maat’s vægt.
Betydning: Han var en skytsgud for gravpladser og de døde. Derfor fik døde folk tit små statuer og figurer af Anubis med i graven for at beskytte dem.
Eftersom han skabte den første mumie af Osiris blev han som sagt betragtet som ”Herren over mumieindpakning” og ”Skaberen af begravelsesritualet”.
Andet: Anubis er blevet identificeret med den græske gud Hermes.

Se også 
 Egyptisk mytologi

Eksterne henvisninger 

Egyptiske guder
Dødsguder
Anæmi

Anæmi (fra græsk ἀναιμία anaimía "blodmangel") er blodmangel.

Anæmi er en reduktion i massen af blodets røde celler og dermed den iltbærende kapacitet. Da blodvolumen holdes tilnærmelsesvis konstant medfører anæmi et fald i koncentrationen af hæmoglobin eller erytrocytter.
Hvad der regnes for anæmi afhænger af det enkelte laboratoriums normalværdier, men ét eksempel kunne være et blodhæmoglobin-niveau mindre end 8,2 mmol/l. Næsten 1,62 milliarder mennesker verden over lider af anæmi, hvilket svarer til 24,8% af jordens befolkning.

Årsager til anæmi 
Anæmi kan skyldes nedsat produktion af erytrocytter eller øget destruktion af samme. Derudover kan blodtab være en medvirkende faktor.

Anæmi som følge af nedsat produktion af erytrocytter

 Mikrocytære
 Jernmangel
 Sideroblast
 Thalassæmi
 Kronisk inflammation
 Malignitet
 Makrocytære
 B12 mangel (perniciøs anæmi)
 Folinsyremangel
 Normocytære
 Sekundært til underliggende sygdom
 Knoglemarvssygdomme

Anæmi som følge af øget destruktion af erytrocytter
 Hæmolytisk anæmi

Det korresponderende adjektiv, "anæmisk", bruges tillige i overført betydning om den eller det, der anses for manglende livskraft og styrke. Fx betyder "hans vers er anæmiske", at pågældende vers mangler kraft og fylde.

Se også 

 Hjerte (organ)

Noter 

Blodsygdomme
Aorta

Aorta, legemspulsåren eller hovedpulsåren er en arterie, der udspringer fra venstre hjertekammer, som den adskilles fra af aortaklappen, og strækker sig til 4. lændehvirvel, hvor det deler sig i de to aa. iliacae communes, der forsyner bækkenet og underekstremiteterne. Alt det iltede blod fra lungerne passerer gennem aorta, hvorfra det fordeles via det systemiske kredsløb til kroppens væv.

Aorta inddeles i aorta ascendens, arcus aortae og aorta descendens. Aorta ascendens ligger inden for hjertesækken og begynder ved den tredelte aortaklap, der forhindrer blodet i at løbe tilbage til venstre ventrikel i hjertets afslapningsfase, diastolen. Lige efter aortaklappen afgår de to kranspulsårer, a. coronaria dextra og a. coronaria sinistra, der forsyner hjertet med blod. Den går over i arcus aortae i samme niveau som 2. ribbens ledforbindelse med brystbenet, og løber først opad og lidt bagud for så at tage et hårnålesving i nedadgående retning, hvor den bliver til aorta descendens, omtrent på niveau med underkanten af 4. brysthvirvel. Fra arcus aortae afgår truncus brachiocephalicus, venstre a. carotis communis og venstre a. subclavia. Aorta descendens er forbundet med lungepulsårestammen med et lille ligament, lig. arteriosum, der er en rest af et kar, ductus arteriosus, der i fosterlivet har forbundet de to pulsårer. Normalt inddeles aorta descendens i aorta thoracica, der ligger i brysthulen, og aorta abdominalis, der ligger i bughulen.

Fra et histologisk synspunkt er aorta en elastisk pulsåre. Aortas elasticitet bidrager til at opretholde blodets strømning ud i organismen under hjertets afslapningsfase.

Se også 
 Aortaaneurisme
 Aortaforsnævring
 Arteriosklerose
 Endearterie
 Pulsåre

Kildehenvisninger

Eksterne henvisninger 

Arterier
Apanage

Apanage er betegnelsen for en årlig pengeydelse (årpenge), der udbetales til eller på forordning af fyrstelige personer i visse lande.

Et tidligt apanagesystem stammer fra 1690, hvor det engelske parlament bevilgede et tilskud til Vilhelm 3. og Maria
.

Danmark 
I Danmark modtager regenten og medlemmer af kongehuset apanage i henhold til Grundlovens §§ 10 og 11, og betegnes også Den Kongelige Civilliste eller blot civillisten. Ydelsen skal gøre det muligt for statsoverhovedet at varetage de særlige repræsentative opgaver, der er pålagt regenten, samt at varetage den indvendige vedligeholdelse af de kongelige slotte.

Apanagens størrelse fastlægges af Folketinget, nærmere bestemt i  Lov om dronning Margrethe den Andens civilliste fra 1972 (med ændringer fra 2001).
Denne lov angiver også de palæer og slotte, der hører ind under "civillisten":
 Amalienborg
 Det Gule Palæ
 En del af Christiansborg Slot
 Fredensborg Slot
 Sorgenfri Slot
 Gråsten Slot
 Jagtslottet Eremitagen

Kongehuset modtager 112 mio. kr. fra Staten i 2015. Dronning Margrethe modtager de 78,4 mio. kr. i apanage; Prinsesse Benedikte 1,2 mio. kr. (1,5%).

Herudover modtager kronprins Frederik 19,3 mio. kr. og prins Joachim 3,4 mio kr. i årpenge. Kronprinsesse Mary modtager 1,93 mio. kr. (10%) af de årpenge, der tilfalder kronprins Frederik.

Dronning Margrethe, prinsgemalen, prinsesse Benedikte, kronprins Frederik og kronprinsesse Mary, prins Joachim og prinsesse Marie betaler hverken registrerings- eller vægtafgift af erhvervede motorkøretøjer, indkomstskat eller moms. Dog er de underlagt de almindelige regler for betaling af arve- og gaveafgift samt ejendomsskatter. 

Prins Joachims tidligere hustru, grevinde Alexandra modtog årpenge fra staten – i alt 2,1 millioner. Derudover modtog grev Ingolf 1,5 millioner kroner. Hverken Alexandra eller greven indgik i arvefølgen til den danske trone.

Den 23. juni 2017 kom det frem, at grevinde Alexandra, som den første nogensinde, valgte at frasige sig sin apanage. Dette fik virkning fra den 22. juli 2020, da hendes yngste søn, Prins Felix, fyldte 18 år.

Referencer 

Monarki
Det danske monarki
Offentlig økonomi
Aphelium

Aphelium, også kaldet aphel, engelsk: aphelion, er det punkt i en komet- eller planetbane, der er fjernest fra Solen (græsk Helios) (modsat perihelium). Udtrykket er en solspecifik udgave af den mere generelle betegnelse apoapsis, som angiver det punkt i et mindre legemes bane omkring et større, hvor der er størst afstand mellem de to.

Apheltid betegner det tidspunkt, hvor himmellegemet er fjernest fra Solen.

I 2019 var Jorden i aphelium den 4. juli kl. 22 GMT og afstanden til Solen var 1,016754 au eller 152,104 millioner km. 
I 2020 er Jorden i aphelium den 4. juli kl. 12 GMT og afstanden til Solen vil være 1,016694 au eller 152,095 millioner km.

Se også
 Perihel og aphel

Henvisninger 

Himmelmekanik
Solen
Topologiske begreber i astronomi
APID

Application Process Identifier, forkortet APID, er en teknisk parameter for valg af (lyd)data ved digitale transmissioner.

Telekommunikation
Apollon

Apollon (, ) er lysets og sangens gud i græsk mytologi. Da digtningen er styret af strenge krav til rytme og metrum, er han også mådeholdets og den lysende forstands gud. Han sættes derfor gerne over Dionysos, der var vildskabens og lidenskabernes gud. Apollon er søn af Zeus og Leto og tvillingebror til Artemis/Diana. Han er musisk og festlig, men også krigerisk og hævngerrig. Apollon er far til Aristaios. Guden forbindes desuden med musik, drømme og beskyttelse af ungdommen.

Sagn
Apollon blev en af grækernes mægtigste guder. Da Leto var gravid med Apollon, måtte hun flygte fra den jaloux Hera, Zeus' kone. Leto flakkede om for at finde et sted, der turde modtage hende og det ventede barn. Hun fandt et fristed på den omdrivende ø Delos, og her bragte hun Apollon og hans tvillingesøster Artemis til verden.

Apollon kan sende sine dødbringende pile overalt og er også en aggressiv gud. Han vogter over menneskene, så længe de er rene og moralsk ansvarlige.

Hans attributter er buen og lyren; æbletræet er indviet til ham.

Med kvinderne har Apollon ikke det store held, de vil ikke vide af ham. Det går bedre på det krigeriske område: han erobrer Delfi fra Gaia. På Delfi, hvor han og hans søster er født, har Apollon sit orakel, der råder i moralske sager. Han overtog Delfi efter at have gjort det af med den gamle hersker over stedet, Python, og kom i den forbindelse med i klubben af dragedræbende guder.
I Iliaden er han på trojanernes side mod grækerne.

Apollon kom til Foikos, hvor han i en snæver dal ved foden af det tvetoppede bjerg Parnassos nedlagde en frygtelig slange ved navn Pyton eller Delfyne med sine pile. Sikkert er det grunden til, at han er hovedguden i helligdommen ved Delfi.

Apollons hyppigst anvendte attribut Foibos dækker over modsætningerne i hans væsen; det kan betyde »Den blændende, skræmmende« og »Den strålende rene, rensende«. På den ene side er han den sølvbuevæbnede fjerntrammer, hvis pile spreder pest og pludselig død. På den anden side er han den rensende og helbredende guddom, selv et skønhedens lysende ideal, rank og ædel med gyldne lokker. Som ondtafværgeren, der bringer sundhed og trivsel, overstråler han endog Helios som solgud.

Størst anseelse opnåede Apollon som orakelgud i Delfi, hvor hans officielle navn er Loksias. Her forkyndte han fader Zeus’ vilje gennem sin præstinde Pythia, når stater eller enkeltpersoner bad om råd. Oraklet i Delfi var i lange tider Grækenlands højeste religiøse autoritet, som søgte at stifte fred mellem guder og mennesker.

Han var den første græske gud, som romerne overtog under navnet Apollo.

Stamtræ

Se også 

 Kithara (strengeinstrument)
 Lyre (strengeinstrument)
 De græske guders familietræ

Noter

Eksterne henvisninger 
  (s. 867-871)

Græske guder
Romerske guder
Muser
Apollonia (helgen)

Apollonia er navnet på en helgen. Hun fik slået alle sine tænder ud, og døde som martyr omkring 250 i Alexandria. Hun er skytshelgen for tandlæger. 

Apollonia var en from, ældre dame, der levede i Alexandria i 200-tallet, hvor hun også led martyrdøden. 240'erne var ikke præget af kristenforfølgelser generelt, men lokale anti-kristne kampagner forekom. Således udbrød der en forfølgelse af kristne i Alexandria i 249, og Apollonia blev herunder pågrebet af en vred menneskemængde, der truede hende, og en mand gav hende så hårdt et slag i ansigtet, at alle hendes tænder røg ud. Apollonia blev tvunget med uden for byen, hvor et stort bål var blevet tændt. De vrede mennesker truede nu med at kaste hende på bålet, hvis hun ikke ville afsværge sin tro. Apollonia lod som om hun ville føje dem, og idet de slap taget i den gamle kvinde, bad hun en kort bøn, og sprang selv ind i bålet.

I middelalderen begyndte der at dukke mange relikvier op, der mentes at stamme fra denne helgeninde. Det var gerne tænder eller dele af hendes kæbe. Pave Pius 6. (1775-99) brød sig ikke om denne relikviedyrkelse, og beordrede, at alle de Apollonia-tænder, der var genstand for dyrkelse rundt omkring i Italien, skulle samles sammen og smides i Tiberen. Kassen, hvori Apollonia-tænderne blev lagt, vejede efter sigende omkring 3 kilo.

Folk bad Apollonia om lindring for tandpine, og hun blev tandlægernes skytshelgen. Hun afbildes gerne som en ung kvinde med enten en tandlægetang i hænderne eller en halskæde, hvori der hænger en eller flere af hendes tænder.

Sankt Apollonia kan ses på et kalkmaleri i Gislinge Kirke og hun pryder også hjemmesiden for tandlægeskolen i Århus. I Viborg blev der i 1994 opstillet en bronzestatue af Apollonia, udført af kunstneren Hanne Varming. Statuen er opstillet i Sankt Leonis Gade, på det sted, hvor ”Lones Kilde” tidligere havde sit udløb. Det blev sagt om kilden, at dens vand var meget rent og klart, og kunne lindre og dulme tandpine.

Kilder/henvisninger 
 Lexopen
 Helgenbiografi på www.katolsk.no
  Artikel om Apollonia fra Tandlægebladet
 Sankt Apollonia-statuen i Viborg 

Helgener
Tjek fødsels- og dødsår
Jesu disciple

Jesu disciple (af latin discipulus = elev) var Jesu tilhængere,

Disciple og apostle 
En discipel er elev af en åndelig lærer, og både Johannes Døberen (Matt 9,14) og farisæerne havde disciple.
Ifølge Det nye testamente havde Jesus mange disciple. Han udvalgte tolv, som han kaldte sine apostle; de skulle være hans udsendinge. Disse havde et særlig nært forhold til Jesus, og deltog i den sidste nadver.
 
I Johannesevangeliet 6,66 står, at mange af disciplene forlod Jesus efter hans tale i Kapernaums synagoge. Efter dette var der mange af hans disciple, der forlod ham, og de fulgtes ikke mere med ham. Andre disciple forblev hans tilhængere, og blev udnævnt til hans apostle. Den største, Paulus, "hedningenes apostel", var imidlertid ikke blandt Jesu tilhængere, mens Jesus levede. Jesus udnævnte de tolv apostle (af græsk ἀπόστολος/apóstolos = sendebud). Betegnelsen "apostel" brug".
hvorfra es også om markante skikkelser i kirkehistorien; Ansgar hyldes som "Nordens apostel", Hans Egede som "Grønlands apostel

Apostlenes vigtigste opgave kom efter Jesu død og opstandelse med Missionsbefalingen. De tolv apostle grundlagde  historiens første kristne menighed, nemlig i Jerusalem. Derefter drog de på historiens første missionsrejse beskrevet i Apostlenes gerninger. På denne baggrund kaldes Kirken "apostolisk", og katolske biskopper regner sig som apostlenes efterfølgere.

Antal og navne 
Hos Markus, Matthæus og Lukas er Peter, Jakob den Ældre og Johannes Jesu nærmeste. I Johannesevangeliet er Peter perifer, og Jakob og Johannes nævnes slet ikke. I stedet omtales apostlene Nathanael - som traditionen forklarer som Bartholomæus - og Nikodemus (Joh. 3,1-21, 7,45-51 og 19,39-42). De to nævnes ikke i de tre første evangelier. Navnelisten over de øvrige apostlene er med hos Markus og Matthæus, som om antallet tolv er det vigtige, og navnene af mindre betydning.

I Apostlenes gerninger tillægges tallet tolv stor betydning, som en parallel til Israels tolv stammer. Alligevel siges der intet andet end navnene på ni af de tolv apostle. Der fokuseres på Peter, men heller ikke han omtales efter kapitel 15. Ellers hører vi kun om Paulus, som slet ikke var en af "de tolv" og aldrig mødte Jesus. I Johannesevangeliet 6,67 henvender Jesus sig uden nærmere forklaring til "de tolv": Jesus spurgte da de tolv: "Vil I også gå jeres vej?"

Apostlenes heste er en almindelig vending for gåben.

I Markusevangeliet og Matthæusevangeliet nævnes:
 Simon Peter
 Jakob den Ældre, Zebedæus' søn
 Johannes
 Andreas
 Filip
 Bartholomæus
 Matthæus
 Thomas
 Jakob den Yngre, Alfæus' søn
 Thaddæus
 Simon Zelotes
 Judas Iskariot

Lukasevangeliet nævner Judas, Jakobs søn, men ikke Thaddæus; af den grund er det en udbredt opfattelse, at der er tale om den samme.

Efter korsfæstelsen døde Judas Iskariot, og de andre apostle udvalgte ved lodtrækning Matthias som ny apostel. Derimod blev ingen valgt til erstatning for Jakob, efter at kong Herodes lod ham halshugge ved sværd.

I Thomas-evangeliet benævnes en anden Judas "tvillingen Judas" (Didymos Judas), så han kan skelnes fra Judas Iskariot.

Noter

Eksterne henvisninger 

 
Personer i Det Nye Testamente
Jødekristne
Kirkeledere
Teknisk apparat

Et teknisk apparat, teknisk indretning, teknisk anordning, teknisk enhed er fx mekaniske, hydrauliske eller elektroniske genstande, med en teknisk funktion - og som er sammensat af et antal tekniske dele.

Sædvanligvis bruges apparat-betegnelsen kun om redskaber, som er sammensat af et antal dele. Man vil næppe kalde en lup eller en proptrækker apparat. Der synes at skulle være et mekanisk element til stede.

Se også 
 TV-apparat - elektronisk apparat
 Eltavle - hvis ældre: Elektrisk apparat; nyere så elektronisk apparat grundet indbygget elektronik
 Maskine - mekanisk apparat

 
Teknik
Frederiksborg Amt

Frederiksborg Amt var fra 1970 til 2006 et dansk amt. Det lå i Hovedstadsregionen, og dækkede Horns Herred og det nordøstlige Sjælland. Frederiksborg Amt regnedes ofte for synonymt med Nordsjælland da amtet eksisterede. Efter Strukturreformens ikrafttræden den 1. januar 2007 blev området en del af Region Hovedstaden.

Ved valg til Folketinget indtil 2006 udgjorde amtet Frederiksborg Amtskreds, en af Danmarks amtskredse.

Kommuner 

Amtet bestod af de følgende 19 primærkommuner:

Bemærkninger 

 Rudersdal Kommune blev udover Birkerød Kommune dannet af Søllerød Kommune beliggende i Københavns Amt.
 Furesø Kommune blev udover Farum Kommune dannet af Værløse Kommune beliggende i Københavns Amt.
 Den sammenlagte kommune bestående af Frederiksværk og Hundested kommuner hed i begyndelsen Frederiksværk-Hundested Kommune, men skiftede 1. januar 2008 navn til Halsnæs Kommune.
 Egedal Kommune blev udover Stenløse og Ølstykke kommuner dannet af Ledøje-Smørum Kommune beliggende i Københavns Amt.

Administration 
Frederiksborg Amts amtsgård lå i Hillerød. 7 forskellige personer nåede at tjene som amtsborgmestre i Frederiksborg Amt, men Jørgen Christiansen sad af to omgange. Heraf var første gang (i 1982) på midlertidig basis, efter Svenn Schmidt døde i embedet.

Referencer

Se også 
 Tidligere amter af samme navn:
 Frederiksborg Amt (1662-1793)
 Frederiksborg Amt (før 1970)
 Frederiksborg Amts Avis
 Nordsjælland

Kilder 
 Danmarks Statistik, Statistikbanken.dk 

Danmarks amter (1970-2006)
Etableret i 1970
Ophørt i 2006
Børnejod

Børnejod er en opløsning af merbromin i vand, der tidligere blev brugt til til desinfektion og sårrensning på børn, fordi den ikke fremkalder svie. Opløsningen har en stærkt rød farve.

Præparatet kaldes ikke børnejod, fordi det indeholder stoffet jod, men fordi det bruges i stedet for jod – eller rettere for jodspiritus (jodsprit). 

Merbromin har også følgende benævnelser:
 2,7-Dibromo-4-hydroxymercurifluorescein dinatrium
 Kviksølvdibromfluorescein
 Mercurochrome

Børnejod bruges ikke mere, fordi det indeholder kviksølv.I dag vaskes sår med vand og sæbe, for ikke at belaste miljøet og fordi klorhexidin kan give hudirritation. 

Desinfektionsmidler
Applikation

Applikation har flere betydninger:

 applikation (udsmykning), påsyet pynt.
 Softwareapplikation, computerprogrammer som tjener et brugerformål.
 Funktionsapplikation, anvendelse af en matematisk funktion.
April

April, måned med navn fra latin (mensis) Aprilis, anden måned efter romersk kalender, af uvis oprindelse. Måske af Apru, et etruskisk låneord for græsk Afrodite. Eller måske *ap(e)rilis (= den følgende, den næste) fra den indoeuropæiske rod *apo- (= borte, væk), med suffikset -ilis, som angav navn på måneder. Gammelt engelsk navn Eastermonað efter en frugtbarhedsgudinde, der også gav navn til påsken (Easter).

Ældre danske navne for april var fåremåned eller græsmåned.

I kunsten er april emnet for Bjørnstjerne Bjørnsons digt fra 1870, Jeg vælger mig april, og Poul Martin Møllers
digt Grøn er Vaarens Hæk fra omkring 1820 benævnes "aprilvise".

På engelsk lyder første bisætning af T.S. Eliots digt The waste land "April is the cruellest month".

April i Danmark

Normaltal for april 
 Middeltemperatur: 7,2 °C
 Nedbør: 38 mm
 Soltimer: 188

Vejrrekorder for april måned 

 1888 – Den koldeste april med en middeltemperatur på 2,5 °C.
 1893 – Den tørreste med kun 3 mm nedbør.
 1922 - Den laveste lufttemperatur målt i april: -19,0 °C i Store Vildmose.
 1936 – Den vådeste med hele 98 mm nedbør.
 1937 – Den solfattigste med kun 84 soltimer.
 1974 – Tangerede med tørkerekorden på 3 mm fra 1893.
 1993 - Den højeste lufttemperatur målt i april: 28,6 °C i Regstrup ved Holbæk.
 2011 – Den varmeste april med en middeltemperatur på 9,9 °C. Max- og minimumtemperaturen var hhv. 22,5 og -1,6 °C 
 2019 – Den solrigeste med hele 274 soltimer

Jeg vælger mig april af Bjørnson 
Jeg vælger mig april!
I den det gamle falder,
i den det ny får fæste;
det volder lidt rabalder -
dog fred er ej det bedste,
men at man noget vil.

Jeg vælger mig april
fordi den stormer, fejer,
fordi den smiler, smelter,
fordi den evner ejer,
fordi den kræfter vælter -
i den blir somren til!

 April af Vilhelm Bergsøe April - coquette!
Snart hård, snart veg,sig, er det alvor eller blot leg?
Nu suser du barsk,nu vifter du blid,
du vintergækkes og narres tid!Du sner med solskin, skifter signalerne,
hagler og hyler, gør stor hurlumhej.Men dine løfter? Ja, dem løser maj.

Fra Aprilstrejf af Herman Wildenwey 
April, du har bristende kno-pper
og fører dig smilende jomfrubly,
som om du vil sætte en stopper
for fordums ry?
...
Men selv om april har spundet
hen over skoven sit grønne slør,
april har sandelig kunnet
narre én før...
Egernparret
misser mod solen og har sine tvivl:
April har vel aldrig
narret sig selv april?

Ekstern henvisning 

 Dmi: Månedens vejr 

Måneder
Apsis

Apsis (plur. apsider) kommer af græsk hapsis = "runding" eller "mange kantet". Ordet brugtes oprindelig om korrundingen i en kirke. Herfra er det overført, så det kan bruges om bagagepladsen i et telt.

Eksterne henvisninger 

Kirkearkitektur
Bygningsdele
Aptering

Aptering er betegnelsen for den indre, faste indretning af et skib. Der tænkes hermed først og fremmest på alt,  hvad der har med beboelses- og opholdsrum for mandskabet og eventuelle passagerer at gøre. Men aptering kan også omfatte indretning af kabys, motorrum og styrehus, telegrafistrum etc. Apteringen omfatter også alt det, som hører til disse rum: Sove-, skabs- og stuveplads, køkkenudstyr, badeudstyr, elektrisk installation og meget mere. På færger er apteringsarbejdet særligt omfattende, fordi der skal tages hensyn til passagerernes komfort. 

At foretage aptering eller at aptere vil sige at færdiggøre skibets indretning med alt dette udstyr.

Aptering af et skib foregår af naturlige grunde som noget af det sidste under skibets bygning, og færdiggørelsen sker ofte efter skibets stabelafløbning. Derved frigøres den bedding, hvor skibets skrog, dæk, overbygning og fremdrivningsmidler mv. blev bygget, så den kan anvendes til næste nybygning.

Skibes uregelmæssige form og de betingelser, der kan opstå under sejlads, stiller en del særlige krav til apteringen, som derfor foretages af håndværkere, som er specialiserede i dette arbejde. En af disse specialiserede faggrupper er skibstømrerne (sommetider lidt bredere kaldet skibsbyggerne), der trods navnet ikke kun arbejder med træ, men også f.eks. med stål, aluminium og glasfiberarmeret polyester.

Se også
Skibsterminologi

Skibsterminologi
Aqua

Aqua  (latin for vand) har flere betydninger:

 Aqua (band) – dansk-norsk popgruppe
 Aqua (brugerflade) – primære tema i Apple Computer Mac OS X brugerflade.
 AQUA Akvarium og Dyrepark – ferskvands-akvarium i Silkeborg (Nordeuropas største da det åbnede i 1993)